CELEX: 31998D0179
Language: bg
Date: 1998-02-23 00:00:00
Title: Решение на Комисията от 23 февруари 1998 година за определяне на подробни правила за вземане на официални проби за мониторинга на определени вещества и остатъци от тях в живи животни и животински продуктитекст от значение за ЕИП.

Важна правна забележка

|

31998D0179

Официален вестник n° L 065 , 05/03/1998 стр. 0031 - 0034 специално чешко издание глава 3 том 22 стр. 312  - 315 специално испанско издание глава 3 том 22 стр. 312  - 315 специално унгарско издание глава 3 том 22 стр. 312  - 315 специално литвийско издание глава 3 том 22 стр. 312  - 315 LV.ES глава 3 том 22 стр. 312  - 315 MT.ES глава 3 том 22 стр. 312  - 315 PL.ES глава 3 том 22 стр. 312  - 315 SK.ES глава 3 том 22 стр. 312  - 315 специално словенско издание глава 3 том 22 стр. 312  - 315

		19980223Решение на Комисиятаот 23 февруари 1998 годиназа определяне на подробни правила за вземане на официални проби за мониторинга на определени вещества и остатъци от тях в живи животни и животински продукти(текст от значение за ЕИП)(98/179/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 96/23/EО на Съвета от 29 април 1996 г. относно мерките за контрол на определени вещества и остатъци от тях в живи животни и животински продукти и за отмяна на Директиви 85/358/ЕИО и 86/469/ЕИО и Решения 89/187/ЕИО и 91/664/ЕИО [1], и по-специално член 15, параграф 1, втора алинея от нея,като има предвид, че процедурите, определени от компетентните органи на държавите-членки, отговарящи за взимането на проби и тяхната обработка докато достигнат до лабораторията, отговаряща за анализа, имат пряка и непосредствена връзка с наличието на незаконни вещества в проби и възможности за откриване на остатъци от определени вещества; като има предвид, че следователно тези процедури са важен етап в плана за наблюдение на остатъците;като има предвид, че за да се подобри ефективността на плановете за наблюдение, които се прилагат всяка година от държавите-членки за откриването на определени вещества и остатъци от тях в живи животни и животински продукти, и за да се гарантира сравнението на постигнатите резултати, подробни разпоредби за вземане на проби следва да бъдат определени и хармонизирани;като има предвид, че пробите трябва да са взети в съответствие с приложения III и IV към горепосочената директива; като има предвид, че в това отношение критериите, свързани с ориентираното към целта вземане на проби, трябва също да бъдат конкретизирани;като има предвид, че мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 1Подробните правила за официално вземане на проби, включително критериите, свързани с ориентираното към целта вземане на проби, са установени в приложението към настоящото решение.Член 2Адресати на настоящото решение са държавите-членки.Съставено в Брюксел на 23 февруари 1998 година.За КомисиятаFranz FischlerЧлен на Комисията[1] ОВ L 125, 23.5.1996 г., стр. 10.--------------------------------------------------19980223ПРИЛОЖЕНИЕПравила за процедурите за официално вземане на проби и за официална обработка на пробите1. Отговорности1.1. ИнспекторОфициалните инспектори се определят от компетентните власти за вземане, регистриране, подготвяне и организиране на транспортирането на официалните проби за контрол в подходящи условия.1.2. Одобрени лабораторииАнализът на пробите се провежда изключително от лабораториите, одобрени от компетентните органи за официален контрол на остатъците.За оправомощените лаборатории се изисква участие в международно призната оценка за външен контрол на качеството и схема за акредитация. Акредитациите трябва да бъдат придобити преди 1 януари 2002 г.Тези лаборатории трябва да докажат компетентността си чрез редовно и успешно участие в подходящи схеми за проверка на уменията, признати или организирани от референтни национални или общностни лаборатории.2. Вземане на проби2.1. Основни аспектиКогато се вземат официални проби, вземането на пробите трябва да бъде неочаквано, непредвидено и извършено не в точно фиксиран момент и не в точно определен ден от седмицата — държавите-членки трябва да вземат всички необходими предпазни мерки, за да гарантират елементът на изненада при проверките да присъства неизменно.Вземането на проби трябва да бъде правено на променливи интервали, разпределени през цялата година в предприятията, упоменати в параграф 1 от приложение III към Директива 96/23/EО на Съвета [1]. В този контекст трябва да се вземе предвид, че определено количество вещества се прилага само през определени сезони.Без да се засягат разпоредбите за план за контрол на остатъците, трябва да се вземе предвид друга налична информация, когато се избират пробите, например използването на неизвестни до момента вещества, внезапно появили се заболявания в определени региони, индикации за измамни дейности и т.н.2.2. Стратегия за вземане на пробиПланът за контрол на остатъците има за цел:a) откриване на всяко незаконно лечение, както е определено в член 2, буква б) от Директива 96/23/EО;б) контролиране на съответствието с максимално допустими граници за остатъци от ветеринарни лекарства, определени в приложения I и III към Регламент (EИО) № 2377/90 на Съвета [2], и с максималните нива от пестициди, определени в приложение II към Директива 86/363/EИО на Съвета [3], или с национални разпоредби за замърсители на околната среда;в) проучване и откриване на причините за остатъци в храната от животински произход.2.3. Събиране на пробите2.3.1. Определения2.3.1.1. Целева пробаЦелевата проба е проба, която е взета в съответствие със стратегията за вземане на проби, както е определено в точка 2.2 по-горе.2.3.1.2. Съмнителна пробаСъмнителната проба е проба, която е взета:- вследствие на положителни резултати от проба, която е взета в съответствие с изискванията на член 5 от Директива 96/23/EО,- вследствие на член 11,- според изискванията на член 24.2.3.1.3. Случайна пробаСлучайната проба е проба, която е взета според статистическото разглеждане за предоставяне на представителни данни.2.3.2. Ориентирано към целта вземане на проби в животновъден обект2.3.2.1. Критерии за селекция на целева пробаЖивотновъдните обекти за вземане на проби могат да бъдат подбрани, като се използва местното знание или всяка свързана с това информация, като тип система за угояване, порода и пол на животните. Инспекторът прави след това оценка на всичкия добитък в животновъдния обект, за да избере животните, от които да вземе проби. При тази оценка следва да се прилагат следните критерии inter alia:- индикация за употреба на фармакологично активни вещества,- вторични полови характеристики,- промени в поведението,- еднакво ниво на развитие в група животни от различни породи/категории,- животни с добро телесно устройство и малко мазнини.2.3.2.2. Вид целева проба, която трябва да бъде взетаЗа откриването на фармакологично активни вещества съответстващите подходящи проби се взимат според разпоредбите в плана за контрол на остатъците.2.3.3. Ориентирано към целта взимане на проби в предприятия за първична преработка2.3.3.1. Критерии за селекцияПри правенето на оценката на животински трупове и/или животински продукти, от които ще се взима проба, инспекторът следва да прилага, inter alia, следните критерии:- пол, възраст, видове и система на отглеждане,- информация за производителя,- индикация за употреба на фармакологично активни вещества,- обща практика в оглед на фармакологично активни вещества в съответната система за отглеждане.Когато се взимат проби, трябва да се правят усилия за избягване на многобройно вземане на проби от един и същи производител.2.3.3.2. Типове взимани пробиЗа откриването на фармакологично активни вещества съответните подходящи проби са взети в съответствие с разпоредбите в плана за контрол на остатъците.2.4. Количество пробиМинималните количества проби трябва да бъдат определени в националния план за контрол на остатъците. Те трябва да бъдат достатъчни, за да позволят на одобрените лаборатории да проведат аналитичните процедури, необходими, за да се осъществят скрининговите анализи и анализите за потвърждение.2.5. Разделение по подпробиВсяка проба трябва да бъде разделена на поне две еквивалентни подпроби, всяка от които да позволи осъществяването на аналитичната процедура, освен ако това е технически невъзможно или не се изисква от националното законодателство. Подразделянето може да се осъществи на мястото, където се взима пробата, или в лабораторията.2.6. Контейнери за пробиПробите трябва да се събират в подходящи контейнери, за да се запази целостта им и за да може да бъдат проследени. В частност контейнерите трябва да предотвратяват заместване, кръстосано заразяване и разпадане. Контейнерите трябва да бъдат официално запечатани.2.7. Доклади за вземането на пробитеИзготвя се доклад след всяка процедура по вземане на проба.Инспекторът събира поне следната информация за доклада за вземането на проби:- адрес на компетентните органи,- име на инспектора или идентификационен код,- номер на официалния код на пробата,- дата на взимането на пробата,- име и адрес на притежателя или на лицето, отговорно за животните или животинските продукти,- име и адрес на животновъдния обект, от който са животните(когато се взима проба от животновъден обект),- регистрационен номер на предприятията — номер на кланицата,- идентификация на животното или продукта,- животински видове,- матрица на пробата,- лечение през последните четири седмици преди вземането на пробата (когато се взима проба от животновъден обект),- вещество или група вещества за изследване,- особени забележки.Копия от доклада се предвиждат в зависимост от процедурата за вземане на проби. Докладът от вземането на пробите и неговите копия трябва да бъдат подписани поне от инспектора: в случай на вземане на проби от животновъден обект животновъдът или неговият заместник могат да бъдат поканени да подпишат оригиналния доклад за вземане на проби.Оригиналът на доклада за вземане на проби остава при компетентните органи, които трябва да гарантират, че неоправомощени лица нямат право на достъп до оригиналния доклад.Ако е необходимо, животновъдът или собственикът на предприятието може да бъде информиран за вземането на пробата.2.8. Лабораторен докладЛабораторният доклад, изготвен от компетентните органи, съдържа поне следната информация:- адрес на компетентните органи,- име на инспектора или идентификационен код,- номер на официалния код на пробата,- дата на взимането на пробата,- животински видове,- матрица на пробата,- вещество или група вещества за изследване,- особени забележки.Този доклад се предава на установената лаборатория заедно с пробите.2.9. Транспортиране и складиранеПлановете за контрол на остатъците трябва да уточнят условията за подходящо съхранение и транспортиране за всяка комбинация за анализиране/матрица, за да се гарантира стабилността на целостта на анализираното вещество и проба. Специално внимание трябва да се отдели на кутиите за транспортиране, температурата и честотата на доставка в отговорната лаборатория.В случай на неспазване на изискванията на плана за контрол лабораторията трябва незабавно да информира компетентния орган.[1] ОВ L 125, 23.5 1996 г., стр. 10.[2] ОВ L 224, 18.8.1990 г., стр. 1.[3] ОВ L 221, 7.8.1989 г., стр. 43.--------------------------------------------------